JohanHeinsen/ENO huggingface dataset:
Viborger Samler, 1843-01-30
Nyeste Postefterretninger. Storbritannien og Jrland. London, d. 21de Januar. Drummond, Peels Privalsecretair, har været Maalet for et snigmorderisk Angreb. Drummond er kun saaret i Laaret af en Pistolkugle; Morderens Navn skal være Maghten; at dømme efter hans Accent er han en Skotlænder; han synes at høre til Tyendets Classe; vanvittig synes han ei at være. At nu det Rygte er almindeligt i London, at Morderens Angreb egentligen har været tiltænkt Sir Rob. Peel, kan man let tænke sig En Hovedartikel i Morn. Post om Gjennemsøgningstractaterne har bevirket et ugunstigt Jndtryk paa Børsen. Toryjournalen erklærer uforbeholdent, at den franske Oppositions Seier i dette Anliggende vilde være Signalet til en Krig imellem Frankerig og England. – "Kun ved gjensidigt Samtykke eller – ved Sværdet, udbryder den quas officielle Journal kunne eengang ratificerede Tractater ophæves. Et næsten ligesaa krigerigske Sprog fører the Times. J den sidste stærke Orkan er endvidere forulykket ved Kysten af Cornvallis Ostindiefareren "Jassie Logan, der førte en riig Ladning. Om Mandskabet er reddet, vides endnu ikke. Efter senere indløbne Efterretninger have omtrent 100 Karle, der vare beskæftigede med at plyndre Jndiefarerens Vrag, angrebet Toldbetjentene og Toldvagten. Røverne maatte imidlertid vige, 9 af Hovedmændene ere arresterede. Den offentlige Sikkerhed trues i Provindsen Wales I Nærheden af St. Clegs huserer en 600 Mand stærk Bande, der begaaer mange Plyndringer i Naboegnen. Deres Anfører, en bomstærk Karl, har antaget Navnet "Rebecca, og gaaer i Fruentimmerklæder; Banden kalder sig Rebecca og hendes Døttre."
Viborger Samler, 1843-01-30
Frankerig. Paris, d. 22de Jan. Pairskammerets Adresse er forfattet af Hertugen af Broglie. Baron af Brigode har foreslaaet et Amendement til Adressen med Hensyn til Gjennemsøgningsretten. Amendementet lyder, Vi lykønske Deres Regjering til Jkkeafslutningen af en Convention, som for det franske Flags Ære vilde være en Forøgelse af de Forpligtelser, Tractaterne fra 183 og 33 indeholde. Ministeren Villemain bestred Amendementet, hvis Skjebne ikke var afgjort, da Posten afgik. Trods Majoriteten for Amendementets Antagelse af Adresse-Commissionen i de Deputeredes Kammer skal Guizot endnu nære det Haab, at det føielige Kammer vil forkaste det Den stenographiske Correspondent melder, at Dumorførst den 26de vil forelægge Adressen for de Deputeredes Kammer. Discussionen vil i det mindste beskæftige dette Kammer i 10 a 12 Dage. J en Forsamling af Medlemmerne af den venstre Side har Thiers erklæret, at han vil understøtte ethvert Amendement angaaende nye Negociationer om Ophævelsen af Conventionen fra 1831 og 33 Et Rygte omtaler atter den ad telegraphisk Vei indløbne Efterretning om foruroligende Gjæringsyttringer i Barcelona. Gen. Seogne skal have taget strenge Forholdsregler, fordi de Skattepligtige ikke havde indbetalt til bestemt Tid den dem paalagte Krigsskat. Fra Toulon, skulle Krigskibe være afseilede for at krydse for Barcelona. The Times anfører flere høist forskjellige Angivelser af bekjendte Forfattere angaaende Folkemængden i Rom, i denne Sted var den dengang bekjendte Verdens Behersker inde. Efter Dr. Landon havde Rom 8 Mill, efter de la Malle 1/2 Mill.; efter Gibbon og Hume 1 Mill.; efter Jacob Jacob og Brotteer 1,200000 Mill.; efter Nibby 2 Mill. efter Chateaubriand 3 Mill.; efter Justus, Lipsius og Mengotti 4 Mill., efter Vossius 8 a 14 Mill., og efter Rolefinchins endog 27 Mill. Jndbyggere. Med Vished veed man kun, at Folkemængden i den evige Stad under Gregor den Ellevte ( 1378) var aftagen indtil 17000 Jndbyggere, og at den nu atter er stegen til 160,000.
Viborger Samler, 1843-01-30
Jndenlandske Efterretninger.
Viborger Samler, 1843-01-30
Kjøbenhavn. Hs. Durchl. Prinds Frederik af Hessen-Cassel er i Begyndelsen af denne Maaned ankommen fra Neapel til Rom, hvor Hs. Durchl. agter at tilbringe Carnevalstiden, Prindsen har i Rom overværet den bekjendte Sprogfest, som Alumnerne i Propaganden høitideligholde hvert Aar paa den første Søndag efter Epiphanias. (Da.) Prinds Emil af Glücksborg, Commandeur for Garde husarerne, der har ladet sig lægge ind paa Frederiks Hospital under Prof. Gundelach Müllers Tilsyn, paa Grund af en Skade i Benet, er meget heftig angreben og skal svæve i yderste Fare, hvis han ikke beqvemmer sig til at lade Benet afsætte, hvori der er gaaet Edder, der truer med at udbrede sig over hele Legemet. Man beklager almindeligt i høi Grad Prindsens Skjæbne; han er en særdeles vakker Mand og almindelig afholdt af sine Undergivne og alle dem, der have staaet i Berørelse med ham. (Ab. A.)
Viborger Samler, 1843-01-30
Blandt de mange Forfremmelser, som have fundet Sted ved Kongen af Preussens Kronnings- og Ordens-Fest den 22de d. M., er den danske Capitain Nyegaard af Kongens Regiment bleven udnævnt til Ridder af den røde Ørns Ordens 3die Classe. (Bla. Td.)
Viborger Samler, 1843-01-30
Antallet af Sø-Etatens Officerer udgjør 135, nemlig 1 Admiral, 1 Viceadmiral og 4 Contreadmiraler, 6 Commandeurer, 9 Commandeurcapitainer, 17 Capitainer, 24 Capitainlieutenanter, 37 Premierlieutenanter, 36 Second lieutenanter. Desuden staae 12 Officierer a la suite ved Etaten. (Blg. Td.)
Viborger Samler, 1843-01-30
Vor Landsmand Digteren H. C. Andersen, hvis Arbeider stedse have nydt en fortrinlig Anerkjendelse i Sverrig, har, ifølge Fædrelandet, erholdt af Hs. Majestæt Kongen af Sverrig Guldmedaillen: "lis, quorum mernere labores." en Udmærkelse, der tidligere er bleven flere af vore Landsmænd til Deel J forrige Uge gav en høi Hofembedsmand en Souper, i Anledning af Bopælsforandring, hvorved flere høitstaaende Personer indfandt sig. Der blev serveret en meget delicat Hummersalat, som blev almindelig berømmet, men kort efter frembragte en høist ubehagelig Virkning hos de Fleste, der havde nydt deraf, de følte Svimmelhed, Hovedpine og havde Opkastelse, ja en Laquai, der havde gjort sig tilgode med de betydelige Levninger af Salaten, blev i den Grad angreben, at han maatte bringes paa Hospitalet. Ved senere Efterforskninger opdagedes det, at Salaten var kogt i et ufortinnet Kobberkar.
Viborger Samler, 1843-01-30
J forrige Uge havde en af vore dristigste Mæglere besøgt en Søofficier paa Nyholm Vagt, hvorfra han begav sig hjem i Mørke. Han tog imidlertid feil af Veien, og paa det Sted af Holmen, hvor Skibene kjølhales, styrtede han ud i Vandet. Han kunde svømme lidt, men i Mørket tog han feil af Retningen, og vilde ufeilbarligen have sat Livet til, dersom han ikke ved tililende Hjælp var bleven frelst. Jmidlertid har Skrækken og det iiskolde Bad indvirket i den Grad paa ham, at han ligger meget heftigt syg. (Ab. Av.)¬
Viborger Samler, 1843-01-30
J "Forposten læses følgende lunefulde Artikel: Balletten bedømt fra slesvig-holstensk Standpunkt. (vide Slesvigske Stændertidende Side 15779.) Thema: Theatret koster mange Penge. Præsidenten (Etatsraad Falck: Han vil dog ikke lade upaaagtet, at Theatret i Kjøbenhavn udmærker sig i Ballet faaet. – Klosterprovst, Grev Reventlow: Han anseer det dog ikke for nogen Ulykke, om Balletten faldt aldeles bort. – Pastor Lorenzen. Han maa erklære sig aldeles enig med den hviærværdige Prælat af St. Johannis. - Landskriver Tetens: Han sætter dog Balletten over Skuespillet, fordi denne meest nærmer sig de græske gomnastiske Lege. – Referen. ten, Advocat Beseler: Han maa fremhæve, at de gymnastiske Lege styrkede og gave Kræfter, men Balletten enerverer! - Etatsraad Lüders: Han veed, at Balletten koster Penge, men det gjorde, saavidt han veed, ikke de gymnastiske Lege.
Viborger Samler, 1843-01-30
Ved det af den samlede Communalbestyrelse foretagne Valg paa en Fattigdirecteur for de følgende 12 Aar (Gage 1200 Rbd. aarlig) erholdt Stænderdeputeret Capitain Herforth de fleste Stemmer. Den Edmund Massey Bryan overgaaede Høiesteretsdom, ved hvilken han idømtes 2 Aars Forbedringshuusarbeide for Overfald paa Contoirist Nohr og Handelsfuldmægtig Bruun, er ved kongl. Resolution formildet derhen, at han skal afsone sin Brøde med 120 Dages simpelt Fængsel paa sædvanlig Fangekost, hvilket æqvivalerer Maximum af Vand og Brøds Straffen, nemlig 6 Gange 5 Dage. Selv de Jnjurierede havde nedlagt Forbøn for Bryan. (Kbhp.) Den Brøde, hvori Kammerraad og Landvæsenscommissair Michelsen, der ved Hof= og Stadsretten er dømt til 3 Gange 5 Dages Fængsel paa Vand og Brød, har gjort sig skyldig, har bestaaet i, at han ved at udlove Pengebelønninger har søgt at sætte sig, og tildeels virkelig har sat sig, i usædelig Forbindelse med unge Piger. Den bekjendte Commissionair, Exam. jur. Eibeschut; i Kjøbenhavn er ved den kgl. Lands Over- samt Hof= og Stadsret bleven dømt til 4 Gange 5 Dages Fængsel paa Vand og Brød, for at have formaaet 2 Personer til at afgive usand Forklaring for Retten, og een af disse Personer, hans Fuldmægtig, Hansen, til 2 Gange 5 Dages Vand og Brød, for at have afsagt saadan Forklaring.
Viborger Samler, 1843-01-30
Husum, den 21de Januar. J Flækken Schwabsted tildrog sig desværre imorges en sørgelig Begivenhed. En Person, paa hvem allerede i en Række af Aar havde hvilet Mistanke for begaaet Mord, men ikke kunde overbevises af Mangel paa Vidner, skulde idag føres til Slesvigs Tvangsarbeidshuus. Da nu der Høftmann, tilligemed to "Dorgevollmachtigten, for at være vissere paa at træffe Mennesket hjemme, allerede tidligt paa Dagen begave sig til hans Bolig for at arrestere ham, stod han, der sandsynligviis allerede havde faaet nys om det ham tiltænkte Besøg, bag Døren til sit Huus og slog de tvende først indtrædende Gevollmachtigte til Jorden med en Øxe. "Der Hoftmann, hvem ligeledes et dødeligt Slag var tiltænkt, styrtede løs paa Morderen, rev Øxen fra ham og søgte at holde ham fast; Forbryderen rev sig imidlertid løs og undveg. De tvende "Dorgevollmachtigte ligge haardt saarede og man tvivler om deres Redning.
Viborger Samler, 1843-01-30
Horsens, den 27de Januar. Denne Byes Menighed har i disse Dage tabt en gammel og værdig Sjælesørger, i det Forsynet i Onsdags Eftermiddag bortkaldte forhenværende residerende Capellan og Præst ved Hospitalet Magnus Christian Horn, i den høie Alder af 90 Aar. J 56 Aar havde den Afdøde beklædt dette Embede, og vedblev til endog for nogle Maaneder siden, da Alderdommens Svaghed nødsagede ham til at ophøre med sine Embedsforretninger. (Horf. Av.) Eieren af Børglumkloster, Hr. Rottbøll, har til nærværende Meieriforpagter paa nævnte Gaard, Hr. Lassen, forpagtet Parcelgaarden Nielsminde i 18 Aar fra 1ste Mai 1843 at regne mod aarlig Afgift af 200 Tdr. Byg efter Capitelstaxten og 300 Rbd. de første 9 Aar og samme Qvantum Byg og 500 Rbd. de sidste 9 Aar. (Ab. Av.)
Viborger Samler, 1843-01-30
Handels-Efterretninger. London, den 20de Jan. Engelsk Hvede vanskelig at afsætte endog til lavere Priser. Hvedetolden 20 s. Gjennemsnitspriserne for Ugen, der endte den 20de Jan. Hvede, 47 s. 10 d.; Byg, 26 s. 5 d.; Havre, 16 s. 11 d.; Rug, 29 s. 4 d.; Erter, 29 s. 7 d. Hamborg, den 27de Jan. Kornhandelen ubetydelig. Hveden er dalet i Prisen, ligesaa Rug, i Byg ere Priserne næsten uforandrede; Havre falbydes til lavere Priser; Raps nogle Rthlr. lavere.
Viborger Samler, 1843-01-30
Udnævnelser og Entledigelse. Under 25de d. M. har Hs. Majestæt allernaadigst udnævnt Tiende- og Landvæsenscommissair i Thisted Amt O. C. Fjeldgaard til Kammerraad med Rang i 7de Classe Nr. 2. Jfølge allerhøieste Resolution af samme Dato, er Overtold- og Consumtionsbetjent i Faaborg, Krigsassessor Martens, constitueret som Overtold- og Consumtionsbetjent i Holbek og Overtold- og Consumtionsbetjent i Assens, Winther, const. som Overtold- og Consumtionsbetjent i Faaborg. Under 26de dennes er Krydstoldbetjent i Høyer, Christian Nielsen allernaadigst ansat i den i Tønningen ledig værende Canalcontrolleurpost. Under f. D. er Capitain a la sulte i Kjøbenhavns borgerlige Artilleri, C. F. Knudsen efter Ansøgning og formedelst Svagelighed meddeelt Afsked i Naade af den borgerlige militaire Tjeneste med Majors Characteer.
Viborger Samler, 1843-01-30
Ledigt Embede. Under Rentekammeret: Amtsforvalter- og ForstrassererTjenesten i Hirschholm. Caution 5000 Rbd. at stille paa anordnet Maade. Gage, for Amtsforvaltertjenesten 800 Rbd. og til Contoirhold 2000 Rbd. foruden Emolumenter af friBolig med Jord, Brænde, de sædvanlige Skriverpenge, Jndtægter af Skiftevæsenet, m.v. Forstrasserertjenesten: 450 Rbd. og til Contoirhold 150 Rbd. Det gjøres til Pligt for den, der maatte blive beskikket i Embederne, at underkaste sig en eventuel Adskillelse af Forstrasserertjenesten med de dertil hørende Jndtægter fra Amtsforvaltertjenesten, eller i alt Fald enhversomhelst Forandring, der maatte allernaadigst befales ved fornævnte Forstrasserertjeneste.
Viborger Samler, 1843-01-30
Copulerede i Kjøbenhavn den 19de Januar: Hr. Pastor Hasle til Asnæs og Frøken S. Ørsted (Datter af Conferentsraad H. Chr. Ørsted).
Viborger Samler, 1843-01-30
Døde. Kjøbenhavn: Fru Majorinde Cathrine Dorothea Bømer, fød Thomsen (fra Veilby i Fyen); Smedemester og Dyrlæge C. R. Gjerløv (som en Følge af et ulykkeligt Slag, under hans Kalds Udøvelse); Skomagermester Niels Christian Simmelhag, 36 Aar; Peter Nielsen, 33 Aar; Kurvemagersvend Haagen Wolf, 23 Aar; Bolette Marie Steg. - Malm, Skorsteensfeiersvend S. Sørensen fra Kbhvn. Roeskilde: forhenværende Forpagter Lars Mathias Knudsen. - Sandviggaard; Overkrigscommissair Christensen. - Odense, Gartner Hans Christian Hansen, 20 Aar. - Bogense: Margrethe Elisabeth Hansen, 53 Aar. - Hellerup; Agnes Hedevig Berthelsen, f. Jessen. - Elisedahl. Else Ludevicca Engberg, f. Hartmann, 49 Aar. - Aalborg: Viin kypper Peter Kjær. - Odum Præstegaard: Ane Marie Budtz, fød Friis, 62 Aar.
Viborger Samler, 1843-01-30
De af Committeen for den slesvigske Subscription udstædte Lister bedes med de paategnede og indkrævede Bidrag tilbagesendte snarest muligt, for Kjøbenhavns Vedkommende senest inden Midten af Februar Maaned, og for Landets inden Slutningen af samme Maaned. Angaaende Anvendelsen af Overskudet og om de Midler, ved hvilke man agter at bidrage til den danske Nationalitets Hævdelse, f. Ex. ved Understøttelse af nordslesvigske Skoler og den dansk slesvigske Presse, vil der blive afholdt en Generalforsamling.
Viborger Samler, 1843-01-30
Kjøbenhavn, den 20de Januar 1843. i Committeen for den slesvigske Subscription.
Viborger Samler, 1843-01-30
AVERTISSEMENTS. At min kjære Søster Frøken Elisabeth, Severine Christine de Hoffmann, ved Døden er afgaaet Torsdagen den 26de denne Maaned, hendes 71 Aars Fødselsdag, det bekjendtgjøres herved for fraværende Familie og Bekjendte. Viborg, den 29de Januar 1843. M. P. Funder, født de Hoffmann. 200 Rbd. r. S. af Viborg Cathedralskoles Midler kunne strax erholdes til Laans mod anordningsmæssig Sikkerhed. Man henvender sig til Landsoverretsprocurator Qvistgaard i Viborg. Viborg Cathedralskoles Forstanderskab, d. 26de Januar 1843. Selmer. Rod. Schjødte. Jngerslev. Forskjellige Capitaler ville i førstkommende Juni Termin kunne erholdes tillaans mod fuldkommen betryggende Sikkerhed i Landeiendomme. Man behage at henvend sig til Cand. juris Neckelmann i Viborg.
Viborger Samler, 1843-01-30
En theologisk Candidat, der for ikke længe siden tog sin Embedsexamen, og som Student, i flere Aar har beskjæftiget sig med Underviisningen deels som Huuslærer paa Landet, deels i Hovedstaden, ønsker snarest muligt, og senest til Mai, en Huuslærerplads. Han er velbekjendt med alle nu brugelige Skolebøger. Man behage at henvende sig til Pastor Gramer i Noromme pr. Ringkjøbing der giver fornøden.
Viborger Samler, 1843-01-30
Oplysning. Hos en Familie i Viborg er til 1ste Mai en Plads ledig for en Huusjomfru. Billetter aflægges paa Adressecomptoiret.
Viborger Samler, 1843-01-30
En skikkelig og velvoxen Dreng, helst fra Landet, kan strax blive antaget i Snedkerlære. Bogtrykkeriet anviser.
Viborger Samler, 1843-01-30
En flink Dreng kan strax blive antaget i Naalemagerlære; det Nærmere erfares hos Guldsmed A. Schnøyder i Viborg.
Viborger Samler, 1843-01-30
Licitation. Onsdagen den 15de Februar førstkommende, Formiddag Kl. 10, bliver paa Skive Raadstue afholdt offentlig Licitation over Opførelsen af følgende 4 Broer i Salling, nemlig: 1) over Omløbsagen ved Balling Overmølle, der skal have en Bredde af 6 Alen og opføres med en Bue paa 3 Alens Vidde. Overslagssummen er 171 Rbd. 1 Mk.; 2) over Mølleaaen ved samme Mølle, der skal være 1/2 Alen snævrere end førstnævnte. Overslagssummen er 138 Rbd. 1 Mk. 3) over Omløbsaaen ved Wium Mølle i Hjerk Sogn, der skal være 6 Alen bred og opføres med 2 Buer hver paa 3 Alen og 1 paa 4 Alen. Overslagssummen er 510 Rbd. 2 Mk.; 4) over Mølleagen ved samme Mølle, der skal have samme Bredde som sidstnævnte, men kun opføres med 2 Buer hver paa 3 Alen. Overslagssummen er 276 Rbd. 4 Mk. Broerne opraabes først enkelte og siden samlede. Conditioner og Overslag ligge til Eftersyn paa Herredscontoiret i Skive. Skive, den 24de Januar 1843. Horn.
Viborger Samler, 1843-01-30
Auction. Løverdagen den 11te Februar førstkommende, Formiddag Kl. 10, bliver, efter Begjæring af Procurator Øllgaard paa afdøde Hattemager Christen Boylesens Enkes Vegne, ved een eneste offentlig Auction bortsolgt den nævnte Enke tilhørende og iboende Gaard Nr. 3 i Skive Byes Vestergade, bestaaende af 10 Fag Huus til Gaden foruden Port og 14 Fag Udhuus med Gaardsplads og Hauge, særdeles fordeelagtigt beliggende for en Kjøbmand eller Brændeviinsbrænder. Tillige bortsælges en samme Enke tilhørende, fortrinligen behandlet Fælledlod i den saakaldte Vesterfælled, udlagt til Grundtaxt 119 Rbd. 55 s. Sølv. Conditionerne, som ere fordeelagtige for Kjøberen, ere til Eftersyn hos Reqvirenten. Naar disse faste Eiendomme ere solgte, forauctioneres en Deel Jndboe og Besætning. Lysthavende indbydes. Skive, den 25de Januar 1843. Horn. .
Viborger Samler, 1843-01-31
71 Aarg. No. 18.
Viborger Samler, 1843-01-31
Kongelig allernaadigst privilegeret Fiborg, Steivinde. Forsendes med Brevposten i Danmark og Hertugdommerne. Tirsdagen den 31te Januar 1843. Denne Tidende redigeres af Adjunct Nels og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-01-31
Udenlandske Efterretninger. Dananfyrstendømmerne. Fra Belgrad skrives under 10de Januar, at Slutningsudviklingen af det fer viske Drama neppe turde vorde nogen anden end at Fyrst Michael atter indsættes i sin Værdighed. Er end Fyrst Michaels Person ligegyldig for Rusland, da ligger dog Jndflydelsen i Servien, Bulgarien og Montenegro Rusland stærkt paa Hjertet; Rusland vil ei taale, at Noget skeer uden dets Samtykke, endnu mindre naar dette Noget strider imod Ruslands Politik. Den egentlige nuværende Magtherre i Servien Wutschitsch, tidligere Kudsk hos Fyrst Milosch, synes at have Anelse herom. J Uenighed med de fleste Medlemmer af Senatet, deeltager han ikke længere i dets Forhandlinger. Disse ere undertiden saa stormende, at Medlemmerne true hverandre med Prygl. Kun med et Følge af 10 a 12 Bevæbnede vover Wutschitsch at forlade sit Huus, hvori der er indrettet en Leir formere end 100 Livdrabanter. Ledsaget af 30 a 40 a disse, gjennemstreifer han Staden. Dagligen tage Tilhængere af Fyrst Michael deres Tilflugt til det østerrigske Gebeet, hvor de modtages med Gjæstfrihed. J Orsowa, Pancsowa og Semlin o. fl. St. skulle mere end 8000 Flygtninger være forsamlede. Jøvrigt ere Serviens Finantser udtømte; Kasserne ere tomme, og denne Omstændighed vil paaskynde Modrevolutionens Udbrud. Om de serviske Anliggender bemærker Morn. Chron.: Vi erfare af en god Kilde, at den østerrigske Regjeriner beskæftiget med at concentrere to Armeer langs med Grændsen, den ene i Siebenbürgen, den anden i Slavonien. Dette Factum lægger tydeligen for Dagen den Frygt, Fyrsten af Metternich nærer med Hensyn til Ruslands voxende Jndflydelse i Servien." (M. C. Kilde er neppe paalidelig). - Efterretningerne fra Servien ere iøvrigt saa afvigende fra hverandre, at man vel tør paastaae, at vi endnu ei have nogen ganske tilforladelig Kundskab om dette Lands Tilstand for Øieblikket Breve fra Bucharest af 5te Jan. melde, at Valget af Georg Bibesco til Hospodar af Wallachiet finder almindeligt Bifald i Landets Hovedstad og paa Landet. Bibesco skildres som en ædel, retskaffen, med alle fyrstelige Egenskaber begavet Mand. Efter andre Efterretninger skildres han som een af Ruslands ivrigste Tilhængere.) Stadfæstelsesdiplomet fra Constantinopel imodesees.
Viborger Samler, 1843-01-31
Storbrittannien og Jrland. Endnu indløbe Efterretninger om de ved den sidste Orkan foraarsagede Ulykker. Det er navnligen meget at beklage, at et i Forhold til de forulykkede Skibes Antal meget stort Tab af Menneskeliv har fundet Sted. Fra den irske Kyst meldes, at af Fiskerne i de smaa Fiskerleier ved Annalong og Newcastle have 74 Personer, hvis Baade kantrede, tilsat Livet.
Viborger Samler, 1843-01-31
At Lord John Russell officielt har erklæret at ville paa ny fremtræde som Whigpartiets Ordfører i Underhuset, har atter givet Whigpartiet Mod, ja Journalen the Globe gaaer endog saa vidt, at den troer at turde forkynde Tory ministeriets nærforestaaende Undergang.
Viborger Samler, 1843-01-31
De med den sidste indiske Post til England ankomne Breve indeholde saa mange selsomme Meddelelser om den indiske Generalgouverneur, at man ikke veed hvad man skal sige om flere af hans Foranstaltninger. Saaledes berettes, at der ved de forestaaende store Mynstringer, der ere bestemte til at feire Generalerne Notts og Pollocks Corpsers Tilbagekomst og disse Skarers Forening med den ved Sutletsch's Bredder opstillede Reservehær, skulle i Alt opstilles et Armeecorps af 60,000 Md., i Form af en Stierne, i hvis Radiers Spidser Artilleriebrigader skulle opstilles, og i hvis Midte Generalgouverneurens Durbar eller Throne skal opreises.
Viborger Samler, 1843-01-31
De samme Beretninger melde, at Conditorieartikler til et Beløb af 60,000 Lstl. (?) skulle være requirerede. Lordens egne Breve til hans engelske Venner give ingen Anledning til at betvivle Privatskrivelsernes Jndhold. Tory cabinettet er derfor i den piinligste Stilling for Øieblikket, og der tales meget stærkt om, at den næste fra England til Ostindien afgaaende Post vil medtage Lordens Tilbagekaldelse.
Viborger Samler, 1843-01-31
Frankerig. Man venter, at de Deputeredes Kammer vil ved Afstemningen over Adressen være ganske fuldstændigt d. c. at dets 420 a 430 Medlemmer ville være tilstede. Jblandt flere Petitioner, der ere tilstillede Kammeret, er ogsaa een om Friheden i Underviisningen. Paa denne Petitions Besvarelse og Discussion maa fornemmelig hele det lærde Tydskland være spændt. J Petitionen føres bittre Klager over Indflydelsen af en Philosophie, der under Beskyttelse af Hovedet for de franske philosophiske Lærestole indfører Pantheismens Princip, og saaledes fortrænger den christelige Philosophie, der stedse har været Frankerigs Hæder (?). Navnligen erklæret man sig imod Kants, Fichtes, Hegel, Schellings og Spinozas Doctriner; alle disse Mænd omtales som Pantheister, hvis forpestende Indflydelse i Frankerig næsten overalt har dannet Lærere til Professorer uden Tro og uden Moral, og som indpode Skepticismen i de Unges Hjerter.